
Odluka od 29. prosinca 2020. o načinima prikazivanja, oznakama i općim parametrima izračuna indeksa mogućnosti popravka

Početna verzija 


Zainteresirane strane: proizvođači, uvoznici, distributeri ili drugi subjekti koji stavljaju na tržište električnu i elektroničku opremu i prodavači te iste opreme, kao i osobe koje se služe internetskom stranicom, platformom ili bilo kojim drugim distribucijskim kanalom na internetu u okviru svoje poslovne djelatnosti u Francuskoj. 
Predmet: načini prikazivanja, natpisna pločica i opći parametri izračuna indeksa mogućnosti popravka. 
Stupanje na snagu: tekst stupa na snagu 1. siječnja 2021. 
Sažetak: ovom se Odlukom utvrđuju načini prikazivanja, natpisna pločica i opći parametri izračuna indeksa mogućnosti popravka. 
Upućivanja: ova će Odluka biti dostupna na stranici Légifrance (https://www.legifrance.gouv.fr). 


Ministrica ekološke tranzicije i ministar gospodarstva, financija i oporavka,
uzimajući u obzir Uredbu Komisije (EU) 2019/2021 od 1. listopada 2019. o utvrđivanju zahtjeva za ekološki dizajn elektroničkih zaslona u skladu s Direktivom 2009/125/EZ Europskog parlamenta i Vijeća, o izmjeni Uredbe Komisije (EZ) br. 1275/2008 i o stavljanju izvan snage Uredbe Komisije (EZ) br. 642/2009,
uzimajući u obzir Zakonik o zaštiti okoliša, posebice njegov članak L. 541.-9.-2.,
uzimajući u obzir Uredbu br. 2020-1757 od 29. prosinca 2020. o indeksu mogućnosti popravka električne i elektroničke opreme,
donose Odluku:

Članak 1.


[bookmark: _GoBack]Ova se Odluka primjenjuje na svu električnu i elektroničku opremu za koju se izračunava i postavlja indeks mogućnosti popravka u skladu s odredbama članaka R. 541-210. do R. 541-214. Zakonika o zaštiti okoliša.

Članak 2.


Za sve električne i elektroničke proizvode iz prvog članka indeks mogućnosti popravka prikazuje se u obliku ocjene jedan od deset, koja nakon zareza može imati decimalu.
Ako je brojka nakon prve decimale manja od pet, ocjena se zaokružuje na nižu decimalu.
Ako je brojka nakon prve decimale pet ili veća, ocjena se zaokružuje na višu decimalu.

Članak 3.


Ovisno o dobivenoj ocjeni, za prikazivanje indeksa upotrebljavaju se sljedeće šifre boja:
1. Ocjena 0 ili veća i 1,9 ili manja: crvena, oznaka Pantone 186 C;
2. Ocjena 2 ili veća i 3,9 ili manja: narančasta, oznaka Pantone 1585 C;
3. Ocjena 4 ili veća i 5,9 ili manja: žuta, oznaka Pantone 7548 C;
4. Ocjena 6 ili veća i 7,9 ili manja: svjetlozelena, oznaka Pantone 2291 C;
5. Ocjena 8 ili veća i 10 ili manja: tamnozelena, oznaka Pantone 347 C;
Obavezne oznake za prikazivanje indeksa mogućnosti popravka grafički je prikaz koji se sastoji od navoda „indeks mogućnosti popravka” i piktograma na kojem se navodi ocjena indeksa navedena u nastavku.


Cjeloviti tekst sa slikama možete pogledati u ovjerenom izvatku iz elektroničkog Službenog lista koji je dostupan u dnu stranice


Veličina brojki kojima se prikazuje ocjena jedan od deset mora biti najmanje jednaka veličini brojki kojima je prikazana cijena na polici. Svaka prilagodba veličine tih oznaka mora se provesti ujednačeno.
U slučaju da se indeks također stavlja izravno na svaku jedinicu ili na pakiranje označivanjem i obilježavanjem, veličina grafičkog prikaza mora biti vidljiva i čitljiva.

Članak 4.


Svaki podkriterij indeksa dobiva ocjenu od jedan do deset i dodjeljuje mu se koeficijent koji omogućuje dobivanje ocjene od jedan do 20, kao što je prikazano u tablici u nastavku. Ocjene svakog kriterija zbrajaju se s jednakim ponderom i dobiva se ukupan zbroj do stotinu, koji se svodi na ocjenu indeksa od jedan do deset.
Parametri na temelju kojih je utvrđen indeks mogućnosti popravka svake opreme priopćavaju se i stavljaju na raspolaganje u skladu s tablicom u nastavku, u digitalnom formatu koji se ne može mijenjati, dimenzija 21 x 29,7 cm.

	
Kriterij
	
Podkriterij
	
Ocjena podkriterija
	
Koeficijent podkriterija
	
Ocjena kriterija
	
Ukupni zbroj ocjena kriterija

	
1. Dokumentacija
	
1.1. Trajanje dostupnosti tehničke dokumentacije i dokumentacije sa savjetima za uporabu i održavanje
	
▀▀/10
	
2
	
▀▀/20
	
▀▀/100

	
2. Mogućnost rastavljanja i pristup, alati, učvršćenja
	
2.1. Lakoća rastavljanja dijelova s popisa 2 (*)
	
▀▀/10
	
1
	
▀▀/20
	

	
	
2.2. Potreban alat (popis 2)
	
▀▀/10
	
0,5
	
	

	
	
2.3. Svojstva pričvršćenja između dijelova s popisa 1(**) i popisa 2
	
▀▀/10
	
0,5
	
	

	
3. Dostupnost rezervnih dijelova
	
3,1. Trajanje dostupnosti dijelova s popisa 2
	
▀▀/10
	
1
	
▀▀/20
	

	
	
3.2. Trajanje dostupnosti dijelova s popisa 1
	
▀▀/10
	
0,5
	
	

	
	
3.3. Rok isporuke dijelova s popisa 2
	
▀▀/10
	
0,3
	
	

	
	
3.4. Rok isporuke dijelova s popisa 1
	
▀▀/10
	
0,2
	
	

	
4. Cijena rezervnih dijelova
	
4.1. Omjer cijene dijelova s popisa 2 u odnosu na cijenu nove opreme
	
▀▀/10
	
2
	
▀▀/20
	

	
5. Poseban kriterij
(primjer s 3 podkriterija)
	
5.1.
	
▀▀/10
	
1
	
▀▀/20
	

	
	
5.2.
	
▀▀/10
	
0,5
	
	

	
	
5.3.
	
▀▀/10
	
0,5
	
	

	
Ocjena indeksa
	
▀▀/10

	
(*) popis 2: popis od tri do najviše pet rezervnih dijelova (prema predmetnoj kategoriji opreme) čiji su lomovi ili kvarovi najčešći.
(**) popis 1: popis od najviše deset ostalih rezervnih dijelova (prema predmetnoj kategoriji opreme) čije je ispravno stanje potrebno za rad opreme.




Za određeni kriterij zbroj koeficijenata podkriterija iznosi 2.
Detaljne tablice s ocjenama za određenu kategoriju opreme, u kojima se navode popisi dijelova i pojedinosti svakog podkriterija, utvrđuju se odlukom.

Članak 5.


Kriterij br. 1 - Dokumentacija:
Podkriterij 1.1.: – Trajanje dostupnosti tehničke dokumentacije i dokumentacije sa savjetima za uporabu i održavanje:
Određuje se obvezom proizvođača da tijekom određenog broja godina od stavljanja na tržište posljednje jedinice omogući dostupnost tehničkih dokumenata ovlaštenim i neovisnim serviserima i potrošačima, kao i dokumenata sa savjetima za uporabu i održavanje potrošačima.
Kriterij br. 2 – Mogućnost rastavljanja i pristup, alati, učvršćenja:
Podkriterij 2.1. – Lakoća rastavljanja dijelova s popisa 2:
Određuje se brojem faza rastavljanja koje za svaki dio s popisa 2 omogućuje jedinstveni pristup tom dijelu i rastavljanje opreme radi zamjene tog dijela. Uspostavlja se veza između ocjene tog podkriterija i ocjene podkriterija 3.1. u slučaju da se određeni dio ne može rastaviti: ocjena nula tada se odražava na sve podkriterije.
Podkriterij 2.2. – Potreban alat:
Utvrđuje se vrstom alata potrebnog za rastavljanje svakog dijela s popisa 2, ovisno o tome je li riječ o „običnom”, „posebnom” ili „vlasničkom” alatu.
Podkriterij 2.3. Svojstva učvršćenja:
Za svaki dio s popisa 1 i 2 određuje se vrstom učvršćenja koja osiguravaju da dijelovi budu pričvršćeni na druge dijelove opreme, ovisno o tome je li riječ o „odstranjivim i ponovno upotrebljivim” učvršćenjima, „odstranjivim i ponovno neupotrebljivim” ili „niti odstranjivim niti ponovno upotrebljivim”.
Kriterij br. 3 – Dostupnost rezervnih dijelova:
Podkriterij 3.1. Trajanje dostupnosti dijelova s popisa 2:
Određuje se obvezom proizvođača da tijekom određenog broja godina od stavljanja na tržište posljednje jedinice omogući dostupnost dijelova s popisa 2 ovlaštenim i neovisnim serviserima i potrošačima.
Podkriterij 3.2. Trajanje dostupnosti dijelova s popisa 1:
Određuje se obvezom proizvođača da tijekom određenog broja godina od stavljanja na tržište posljednje jedinice omogući dostupnost dijelova s popisa 1 ovlaštenim i neovisnim serviserima i potrošačima.
Podkriterij 3.3. – Rok isporuke dijelova s popisa 2:
Određuje se obvezom proizvođača da poštuje rok isporuke dijelova s popisa 2 distributerima rezervnih dijelova, ovlaštenim i neovisnim serviserima i potrošačima, izražen u broju radnih dana od dana narudžbe.
Podkriterij 3.4. – Rok isporuke dijelova s popisa 1:
Određuje se obvezom proizvođača da poštuje rok isporuke dijelova s popisa 1 distributerima rezervnih dijelova, ovlaštenim i neovisnim serviserima i potrošačima, izražen u broju radnih dana od dana narudžbe.
Kriterij br. 4 – Cijena rezervnih dijelova:
Podkriterij 4.1. – Omjer prodajne cijene dijelova koju određuje proizvođač ili uvoznik i prodajne cijene opreme koje utvrđuje proizvođač ili uvoznik: 
Kriterij se utvrđuje određivanjem omjera:
između:
cijene najskupljeg dijela s popisa 2 bez poreza + (prosječna cijena bez poreza ostalih dijelova s popisa 2)/2
i
cijene bez poreza predmetnog modela opreme
u kojoj se svaka cijena smatra cijenom bez poreza iz troškovnika koji je na snazi u trenutku izračunavanja indeksa i nalazi se u općim uvjetima prodaje proizvođača ili uvoznika ili u bilo kojem drugom relevantnom ugovornom dokumentu.
Ako proizvođač ili uvoznik za određene dijelove ili opremu ima više troškovnika prema različitim kategorijama klijenata distributera ili prodavača, za izračun indeksa uzimaju se cijene iz troškovnika koji je predstavljao najviši udio prihoda proizvođača ili uvoznika za predmetne dijelove ili opremu tijekom posljednje završene financijske godine. Za novu opremu i dijelove stavljene na tržište, ako postoji više cijena, uzimaju se najniže cijene.
Ako je riječ o dijelovima koji se ne mogu odvojiti ili ako je predmetni dio sastavni dio modula koji je jedini dostupan, u obzir se uzima kumulirana cijena dijelova ili cijena modula.
Kriterij br. 5 – Poseban kriterij za predmetnu kategoriju opreme:
Ovaj se kriterij sastoji od jednog ili više podkriterija svojstvenih za predmetnu kategoriju opreme. Kada je to relevantno za kategoriju predmetne opreme, poseban kriterij 5 za određenu kategoriju obuhvaća podkriterij koji se odnosi na brojač uporabe vidljiv potrošaču, a čiji koeficijent tada iznosi najmanje 1.

Članak 6.


I. – Popis dijelova
Za svaku kategoriju opreme utvrđuju se dva popisa dijelova:


— popis 2: popis od tri do najviše pet rezervnih dijelova (prema predmetnoj kategoriji opreme) čiji su lomovi ili kvarovi najčešći,
— popis 1: popis od najviše deset ostalih rezervnih dijelova (prema predmetnoj kategoriji opreme) čije je ispravno stanje potrebno za rad opreme.
Ovi popisi ne obuhvaćaju nužno sve dijelove od kojih se sastoji oprema.
II. – Pojam faze
Faza je postupak čija je svrha rastavljanje sastavnice ili dijela ili promjena alata. Sastavnica može imati jedan ili više dijelova.
Ova opća definicija može prihvatiti iznimke opravdane praktičnim ili sigurnosnim razlozima. Te se iznimke utvrđuju odlukom ministra zaduženog za zaštitu okoliša i ministra zaduženog za gospodarstvo i financije za svaku kategoriju opreme.
Učvršćenja ili poveznice definiraju se kao tehnike spajanja, učvršćenja ili pečaćenja. Pričvrsni elementi ili vezivni elementi ne smatraju se dijelovima.
III. – Vrste učvršćenja
Odstranjivo i ponovno upotrebljivo: originalan sustav učvršćenja koji se može u cijelosti ukloniti, a da ne uzrokuje oštećenja na opremi niti ostavlja ostatke i može se ponovno upotrijebiti.
Odstranjivo i ponovno neupotrebljivo: originalan sustav učvršćenja koji se može u cijelosti ukloniti, a da ne uzrokuje oštećenja na opremi niti ostavlja ostatke, ali ne može se ponovno upotrijebiti.
Niti odstranjivo niti ponovno upotrebljivo: originalan sustav učvršćenja koji se ne može u cijelosti ukloniti, a da ne uzrokuje oštećenja na opremi niti ostavlja ostatke i ne može se ponovno upotrijebiti.
IV. – Vrste alata
Popis uobičajenog alata čini popis naveden u nastavku, a odgovara referentnim standardima:


	
Uobičajeni alat
	
Upućivanje

	
Odvijač za vijke s prorezom, križne vijke i vijke sa šesterokrakim upustom.
	
ISO 2380, ISO 8764, ISO 10664

	
Imbus ključ
	
ISO 2936

	
Viljuškasto-okasti ključ
	
ISO 7738

	
Kombinirana kliješta
	
ISO 5746

	
Kliješta s polu-okruglim čeljustima
	
ISO 5745

	
Kliješta za rezanje
	
ISO 5749

	
Vodoinstalaterska kliješta
	
ISO 8976

	
Stezna kliješta
	
/

	
Univerzalna kliješta za skidanje omotača i uglavljivanje priključaka
	
/

	
Poluga
	
/

	
Hvataljka
	
/

	
Čekić (metalna glava)
	
ISO 15601

	
Univerzalni nož (cutter) s oštricom koja se uvlači
	
/

	
Multimetar
	
/

	
Voltmetar (ispitivač napona)
	
/

	
Lemilica
	
/

	
Pištolj za ljepilo
	
/

	
Povećalo
	
/




Poseban alat je alat koji se ne nalazi na popisu uobičajenog alata, ali nije vlasnički alat.
Vlasnički alat je alat čije intelektualno vlasništvo posjeduje proizvođač ili određeni gospodarski subjekt.
V. – Brojač uporabe
Uređaj koji kumulativno bilježi uporabu opreme u brojevima jedinica. Brojač uporabe može biti izravno vidljiv potrošaču prilikom svakog paljenja uređaja ili korisnik mora hotimice htjeti saznati vrijednost koju prikazuje brojač uporabe.

Članak 7.


Odredbe ove Uredbe stupaju na snagu od 1. siječnja 2021.

Članak 8.


Ova će Odluka biti objavljena u Službenom listu Francuske Republike.


Sastavljeno 29. prosinca 2020.

Ministrica ekološke tranzicije,
U ime ministrice i na temelju ovlaštenja:
Glavni povjerenik za održivi razvoj,
T. Lesueur


Ministar gospodarstva, financija i oporavka,
U ime ministra i na temelju ovlaštenja:
Glavna ravnateljica Uprave za tržišno natjecanje, potrošnju i suzbijanje prijevara,
V. Beaumeunier
